**סרט חדש ליוצרי שובר הקופות "מכתוב" גיא עמיר וחנן סביון- "מחילה"**

**לצד הצמד מכבבים גם שירי מימון, צחי הלוי, נועה קולר, אלון אבוטבול ועוד**

היוצרים של "עספור", "פצועים בראש" וכמובן הלהיט הקולנועי הגדול ב-30 השנה האחרונות  "מכתוב" חוזרים למסך הגדול עם סרט חדש- **"מחילה"**- אותו גם ביימו.

בסרט מככב הצמד ולצדם שירי מימון (בתפקיד קולנועי ראשון), צחי הלוי, נועה קולר, אלון אבוטבול, ליאלי אלקון, מיכל לוי ועוד.

הימים הם ימי תשובה, במרכז העלילה החברים הטובים שאול וניסן שלפני שלוש שנים יצאו לשוד שהשתבש והפריד ביניהם - שאול נכנס לכלא וניסן נמלט לחו"ל וחזר בתשובה.

ביום שחרורו של שאול מופיע ניסן ומבקש בכל דרך את מחילתו לפני יום כיפור.

*"ב"מכתוב" עסקנו ביכולת שלנו לנתב את חיינו לטוב דרך מעשים טובים שנעשה- "עשה טוב ויהיה טוב"*, אומרים עמיר וסביון *"ב"מחילה" בחרנו לבחון את ההשלכות העצומות שיכולות לנבוע ממעשה עוול אחד קטן ואת יכולתה של סליחה להתגבר על הרע ולצאת לדרך חדשה."*

הסרט הופק ע"י סרטי יונייטד קינג- משה ולאון אדרי ופירמה פילמס- אדר שפרן ורוני אברמובסקי ובתמיכת קרן רבינוביץ וקשת וייצא לאקרנים ב-26/9.

מפיק ראשי: אדר שפרן / מפיק בפועל: יענק'לה אמזלג / צילום: לאל אוטניק /

עריכה: סימון הרמן / עיצוב אמנותי: צחי רונן /

עיצוב תלבושות: ים ברוסילובסקי / מוסיקה מקורית: רן בגנו /

עיצוב פס קול: גיל תורן / מקליט: דרור מנצורה / מאפרת: נילי לוי /

תאורן ראשי: עזר קצב / און ליין: עידו קרילה / מנהלת הפצה: לירון אדרי

מפיקים: אדר שפרן / רוני אברמובסקי / משה אדרי / לאון אדרי /
תסריט ובימוי: חנן סביון וגיא עמיר